[{"text_idx": "#000001", "text": "Roedd holl di\u0302m y prosiect yn bresennol yn Nhyddewi ar 29 Chwefror ar gyfer y digwyddiad diweddaraf yn ein cyfres. Yn y prynhawn cafwyd pedair sgwrs yn Nhy\u0302\u2019r Pererin, canolfan addysg yr eglwys gadeiriol, yn edrych ar lenyddiaeth ganoloesol yn ymwneud a\u0302 Dewi Sant, enwau lleoedd yn Sir Benfro a delweddau o Ddewi mewn gwydr lliw modern."}, {"text_idx": "#000002", "text": "Bu Jenny Day, sydd wrthi\u2019n gweithio ar un o fucheddau Cymraeg Dewi na olygwyd o\u2019r blaen, yn trafod y gwahaniaethau rhwng y bucheddau Cymraeg sydd ar gadw a\u2019r fuchedd Ladin gan Rygyfarch. Soniodd Ann Parry Owen am gerdd Gwynfardd Brycheiniog i Ddewi, yn ogystal a\u0302 thrafod yr amrywiol eglwysi sydd wedi eu cysegru i Ddewi ar draws de Cymru, cyn i Dafydd Johnston, Cyfarwyddwr y Ganolfan, ddarllen rhan o gerdd Iolo Goch i Ddewi."}, {"text_idx": "#000003", "text": "Bu David Parsons yn ystyried dirgelion rhai o enwau lleoedd Sir Benfro sy\u2019n cynnwys \u2013 neu sy\u2019n edrych fel eu bod yn cynnwys \u2013 enwau seintiau, gan nodi bod nifer fawr o enwau o gwmpas Tyddewi yn cyfeirio at seintiau nad ydynt fel arall wedi gadael unrhyw o\u0302l yn y cofnodion llenyddol na hanesyddol. Yn olaf, bu\u0302m i\u2019n dangos enghreifftiau o blith y nifer o ddelweddau o Ddewi a gomisiynwyd ar gyfer eglwysi yng Nghymru, yn bennaf mewn gwydr lliw."}, {"text_idx": "#000005", "text": "I gwblhau\u2019r prynhawn, ymunodd yr hanesydd Gerald Morgan a\u0302 ni i so\u0302n am ei lyfr newydd, Ar Drywydd Dewi Sant, a oedd newydd gyrraedd o\u2019r wasg, ac i gyflwyno copi i\u2019r Esgob Wyn. Am ragor o wybodaeth yngly\u0302n a\u0302\u2019r llyfr, gweler gwefan y cyhoeddwyr."}, {"text_idx": "#000012", "text": "Stories of the Saints Exhibition"}]